"Առանձնահատուկ կնշեի բնակարանը կորցրած ընտանիքների հաշվառման կարգավորումը։ Այդտեղ տիրում էր ինչ-որ մեկին ակնհայտորեն ձեռնտու, պարզապես քրեական խառնաշփոթ։ Ավելացրինք շինարարությանը հատկացվող բյուջետային ծախսերը, աղետի գոտի ուղղորդեցինք "Հայաստան" հիմնադրամի ներուժը, համոզեցինք USAID-ին սկսել սերտիֆիկատների ծրագիրը (բնակարանների գնման՝ 2001-2004թթ. ընթացքում այս ծրագրով 5914 ընտանիք բնակարան գնեց-Տ.Մ.), Լինսի հիմնադրամը հանձն առավ աշխատանքների տպավորիչ ծավալ։ Հանթսմանը սկսեց մի ամբողջ թաղամասի շինարարություն։ Գործին միացան այլ հիմնադրամներ։ Ծավալներն ավելացնում էինք տարեցտարի, եւ արդյունքն իհարկե ակներեւ էր"։